kardosdrur/scandi-wiki huggingface dataset:
Japansk bøg

 
Japansk bøg (Fagus crenata) (Japansk: Buna) er et løvfældende træ, der har mange fællestræk med bøg. Arten er hårdfør, men plantes kun sjældent og i givet fald kun som parktræ. I Japan er arten meget efterspurgt som bonsaiplante.

Beskrivelse 
Japansk bøg er et stort, løvfældende træ med en tæt, afrundet krone. Barken er først lysegrøn og behåret, men senere bliver den glat og brun med lyse korkporer. Gamle grene og stammer får efterhånden en glat, grå bark. Knopperne er spredt stillede, spidse og brune. Bladene er hele og ovale med bølget rand. Oversiden er blank og mørkegrøn, mens undersiden er svagt behåret og lysegrøn. Høstfarven er gul til rødbrun. Blomstringen foregår i maj-juni, og blomsterne er uregelmæssige og reducerede. De hunlige blomster sidder få sammen, mens de hanlige danner korte rakler, – begge fra bladhjørnerne. Frugterne er trekantede nødder, der sidder i piggede frøgemmer.

Rodsystemet består af kraftige, udbredte hovedrødder og fine siderødder.

Højde x bredde og årlig tilvækst: 35 x 20 m (25 x 10 cm/år).

Hjemsted 
Japansk bøg hører, som navnet siger, hjemme i Japan, hvor arten er dominerende træ i mange af skovene på de fire hovedøer. Den er knyttet til skov på en veldrænet og leret eller sandet jord. 

Ōu-bjergene strækker sig fra nord til syd midt gennem Tōhoku-regionen i Japan. På de 1.500-2.000 m høje, vulkanske bjerge danner blandede skove med både løvfældende arter og nåletræer den øverste vegetation, og her vokser arten sammen med bl.a. Abies mariesii (en art af ædelgran), bjergkirsebær, japansk hemlock, japansk røn, kamtjatkabirk, krybefyr, kurilerbambus, Salix reinii (en art af Pil) og østsibirisk el

Note 

Træer
Bøg
Fingeren (gestus)

I den vestlige kultur er fingeren (som i at give nogen fingeren) en obskøn gestus udført med hånden, og som oftest betydende "skrub af", "op i røven" (tidl. "skråt op") eller den engelske pendant "fuck off". Den udføres ved at vise bagsiden af en knyttet næve, hvor kun den midterste finger, også kaldet langefinger, er udstrakt pegende opad.

Denne gestus er blevet identificeret som digitus impudicus (frække finger) i kilder fra antikkens Rom, hvor der henvises til brug af fingeren i græsk komedie til at fornærme personer. Den udbredte brug af fingeren i mange kulturer afstammer sandsynligvis af Romerrigets geografiske indflydelse samt den græsk-romerske kultur.
En anden mulig oprindelse af denne gestus kan findes i verden omkring Middelhavet i det 1. århundrede, hvor udførslen af digitus impudicus var én af mange måder at aflede den allesteds nærværende trussel af onde øje-overgreb.

Kildehenvisninger

Eksterne henvisninger 

 Albrechtsen, Kathrine: Det vidste du ikke om fuckfingeren  Jyllandsposten (11. februar 2012) Hentet 24. oktober 2013.

Kropssprog

pt:Dedo médio#Como gesto obsceno
Lars Olsen

Lars Olsen er navnet på flere personer:

 Lars Olsen (journalist) (født 1955) – dansk forfatter og samfundsdebattør
 Lars Olsen (fodboldtræner) (født 1961) – tidligere dansk landsholdsspiller i fodbold og nuværende fodboldtræner.
 Lars Olsen (håndboldspiller)
 Lars Otto Olsen (født 1965) – tidligere dansk cykelrytter
Se også
 Lars Olsen Skrefsrud
Axel Ramm

Axel Ramm (17. oktober 1870 på Frederiksberg – 25. maj 1944 i København) var en dansk officer, bror til Paul Ramm.

Ramm var søn af oberstløjtnant og direktør P.G. Ramm og hustru, blev student 1889 fra Metropolitanskolen (samme årgang som prins Christian, senere Christian X), gennemgik i 1890-92 Hærens Officersskoles næstældste klasse, blev 1892 sekondløjtnant og premierløjtnant i artilleriet, 1909 kaptajn, 1919 oberstløjtnant og bataljonschef (3. kystartilleribataljon, 2. kystartilleribataljon fra 1921), chef for 6. artilleriafdeling 1923, 1926 oberst og regimentschef (2. feltartilleriregiment) og afskedigedes 1932 på grund af alder. 1907-11 var han til tjeneste i Krigsministeriet, 1909-11 tillige fungerende adjudant hos forsvarsministeren, 1912-16 adjudant hos kongen og forrettede 1913-15 atter tjeneste i Krigsministeriet.

Ramm var delegeret for Dansk Røde Kors og tilså i 1916 tilstanden i lejrene for de tysk-østrigske krigsfanger i Rusland og var 1917-19 i spidsen for Dansk Røde Kors' krigsfangekontor i Berlin. 1920 var han Danmarks repræsentant i den internationale kommission til fastlæggelse af den dansk-tyske grænse og deltog 1924 og 1934 i den traktatmæssige besigtigelse af denne. Han var medlem af bestyrelsen for Foreningen til Opførelse af Alderdomsfriboliger, for Folkekuranstalten ved Hald og for Danske Statsembedsmænds Samråds Enkebolig; formand i Syge- og Begravelseskassen af 1872, medlem af hovedbestyrelsen for Dansk Røde Kors og fra 1932 af sammes forretningsudvalg, medlem af repræsentantskabet for Pensions- og Livrenteinstituttet af 1919 og for Dansk Folkeforsikringsanstalt. 1910 blev Ramm Ridder af Dannebrog, 1919 Dannebrogsmand og 1921 Kommandør af 2. grad af Dannebrog.

Axel Ramm blev gift 20. juli 1900 i Holmens Kirke med Georgine Frederikke Harhoff (17. januar 1879 i København – 3. februar 1966 på Frederiksberg), datter af bankdirektør Poul Christian Conrad Harhoff (1843-1927) og Magna Valborg Julie Augusta Muus (1850-1933).

Han er begravet på Vestre Kirkegård.

Kilder 
 K.C. Rockstroh, "Axel Ramm", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.

Eksterne henvisninger 
 

Artilleriofficerer fra Danmark
Personer fra Frederiksberg
Personer i Dansk Biografisk Leksikon
Personer i Kraks Blå Bog (afdøde)
Kommandører af Dannebrog
Danskere i 1800-tallet
Danskere i 1900-tallet
Studenter fra Metropolitanskolen
P.G. Ramm

Peter Gottfred Ramm (13. januar 1834 i Helsingør – 21. december 1917 på Frederiksberg) var en dansk officer, politiker og sporvejsdirektør, far til Axel og Paul Ramm.

Hans forældre var grønthandler i Helsingør Johan Mathæus Ramm (1796-1890) og Elin Margrethe Hartelius (1804-1886). P.G. Ramm blev landkadet 1848, 1852 sekondløjtnant i infanteriet, indtrådte 1854 på Den kongelige militære Højskole, blev året efter artillerielev og efter sin eksamen 1857 sekondløjtnant i artilleriet (med anciennitet fra 1853). 1860 blev han premierløjtnant, deltog i 2. Slesvigske Krig 1864, blev kaptajn 1870 og afskedigedes 1886 på grund af alder med oberstløjtnants karakter. 1884 var han medlem af Kommissionen om tjenstreglement for Hæren, og året efter blev han beskikket som medlem af bestyrelsen for de militære underklassers pensionering og invalideforsørgelse.

1870-1905 var han et højt respekteret medlem af Frederiksberg Kommunalbestyrelse og en række år næstformand for forsamlingen og var 1886-99 administrerende direktør for Frederiksberg Sporvejs- og Elektricitetsselskab og medlem af dets bestyrelse, medlem af Bygningskommissionen, formand for Grundtakstkommissionen, medlem af Brandkomiteen og Komiteen for en heldig bebyggelse af kommunen samt medlem af Centralkomiteen for København. Han tilhørte Højre. 1896 stiftede han Frederiksberg Jernstøberi og Maskinfabrik og var til sin død bestyrelsesformand. Ramm var en arbejdsom og vellidt mand, der lagde en stor og varig indsats i sine embeder. Han blev Ridder af Dannebrog 1877, Dannebrogsmand 1888 og Kommandør af 2. grad 1909. P.G. Ramms Allé på Frederiksberg er opkaldt efter ham.

Ramm blev gift 31. marts 1863 på Frederiksberg med Christiane Marie Wolff (16. juli 1842 på Vodroffsgård – 15. januar 1926 på Frederiksberg), datter af justitsråd, kontorchef ved Det kgl. Brandsocietet Niels Wolff (1793-1862, gift 1. gang 1828 med Emilie Augusta Zinn, 1807-1836) og Louise Serafine Kock (1810-1893).

Han er begravet på Frederiksberg Ældre Kirkegård. Der findes et portrætmaleri af Axel Helsted fra ca. 1885 i familieje.

Kilder 
 K.C. Rockstroh, "P.G. Ramm", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.

Eksterne henvisninger 
 

Medlemmer af Frederiksberg Kommunalbestyrelse
Kommandører af Dannebrog
Personer fra Helsingør
Politikere fra Højre (1881-1915)
Artilleriofficerer fra Danmark
Personer i den 2. Slesvigske Krig fra Danmark
Danskere i 1800-tallet
Danskere i 1900-tallet
Personer i Dansk Biografisk Leksikon
Personer i Kraks Blå Bog (afdøde)
Sporvejsdirektører fra Danmark
Personer fra Frederiksberg
Husassistent

En husassistent eller tjenestepige er en pige, der bor og arbejder for andre familier med husarbejde. Hvis børnepasning er hendes vigtigste opgave, er hun barnepige.

I 1914 blev navnet officiellt ændret i Danmark fra "tjenestepige" til "husassistent". Sverige fulgte efter i 1917 med ordet hembiträde.

Husassistenter spillede endnu i første halvdel af 1900-tallet en betydelig rolle. Ifølge folketællingerne var der inden for "Husgerning m.v." i 1930 212.655 husassistenter,  en forøgning fra 1921 på 31,4 %.

Litteratur 
 Danmarks Statistik: Statistisk Tabelværk, 5 rk, litra A nr 20: Folketællingen i Kongeriget Danmark den 5. november 1930; København 1935

Kilder

Eksterne henvisninger 

Tjenestefolk
Kvindearbejdspladser
Johannes Paulsen

Sophus Johannes Paulsen (12. marts 1838 i Lindemark ved Stege – 20. august 1884) var en dansk søofficer og politiker.

Paulsen, der var en søn af justitsråd, amtsforvalter Carl Ludvig Paulsen (28. august 1790 – 25. oktober 1842) og Nina Cathrine f. Holten (30. marts 1804 – 21. september 1851), blev opdraget i grosserer H.P. Priors hus, blev løjtnant i Marinen 1860, ved omordningen af kadrene 1868 fik han premierløjtnants titel, 1876 avancerede han til kaptajn, men døde allerede 20. august 1884. Efter at have gjort en del togter til koffardis og orlogs i sine første officersår ansattes han i krigsåret 1864 om bord i fregatten Jylland, med hvilken han ærefuldt deltog i Helgolandsaffæren, hvor han som manøvreofficer opholdt sig på broen. Et fjendtligt projektil slog råberen ud af hans hånd uden at såre ham. I tiden 1865-72 fór Paulsen til koffardis som fører af private dampskibe tilhørende H.P. Prior og Det Forenede Dampskibs-Selskab og var derefter temmelig ofte benyttet ved udkommandoer i orlogsskibene. Sin fritid anvendte han med iver i forskellige industrielle foretagenders tjeneste, bl.a. oprettede han et bugserselskab og virkede ligeledes – skønt uden held – for oprettelsen af en nødhavn ved Hirsholmene. Fra 1879 repræsenterede han i Folketinget som Højremand Christianshavn (Københavns 9. kreds), indtil han faldt ved valget 1884.

Paulsen blev 1864 gift med Emilie Oline Ernestine Jørgensen (12. april 1841 i Rendsborg – 1908), datter af intendant, kaptajn Thorvald Julius Jørgensen og Sophie f. von Zülow (separation 1882); hun blev senere gift med korpslæge Camillus Müllertz.

Kilder 
 C. With, "Johannes Paulsen", i: C.F. Bricka (red.), Dansk Biografisk Lexikon, København: Gyldendal 1887-1905.
 Sofus Elvius og H.R. Hiort-Lorenzen, Patriciske Slægter I, s. 247.

Folketingsmedlemmer i 1870'erne
Folketingsmedlemmer i 1880'erne
Søofficerer fra Danmark
Erhvervsfolk fra Danmark
Personer i den 2. Slesvigske Krig fra Danmark
Folketingsmedlemmer fra Højre (1881-1915)
Personer i Dansk Biografisk Leksikon
Wolfgang Ernst Baurenfeind

Wolfgang (Wulff) Ernst Baurenfeind (Paurenfeind) (født ca. 1684, død 28. marts 1764 i København) var en dansk officer.

Han skal have været af salzburgsk adelsslægt, men er ikke påvist i genealogierne i Salzburg Landesregierungs-Archiv. Han blev 1705 fændrik ved Andreas Harboes danske infanteriregiment i kejserlig tjeneste i Ungarn og fulgte med dette til Danmark. 1707 blev han karakteriseret løjtnant, 1709 virkelig løjtnant, 1711 kaptajnløjtnant, 1714 kaptajn og kom 1715 til fynske nationale regiment. Med dette sidste deltog Baurenfeind i felttoget i Norge 1716-17 og udmærkede sig bl.a. under Tordenskiolds mislykkede angreb på Gøteborg. 1722 blev han forsat til fynske hvervede regiment, året efter til Grenaderkorpset, blev 1731 karakteriseret oberstløjtnant, 1733 virkelig oberstløjtnant ved Kronprinsens Regiment (fra 1748 Kongens Livregiment), 1749 kommandant i Citadellet Frederikshavn, 1751 generalmajor, 1758 generalløjtnant og 1759 hvid ridder. Han døde ugift 28. marts 1764 i sit 86. år.

Han er begravet i Garnisons Kirke.

Kilder 
 H.W. Harbou, "Wolfgang Ernst Baurenfeind", i: C.F. Bricka (red.), Dansk Biografisk Lexikon, København: Gyldendal 1887-1905.

Generalløjtnanter fra Danmark
Danskere i 1700-tallet
Riddere af Dannebrog (1671-1808)
Personer i Den Store Nordiske Krig fra Danmark-Norge
Personer i Dansk Biografisk Leksikon
Sport & Fitness

Sport & Fitness er en frivillig kæde af selvstændige motionscentre beliggende i Danmark og i Tyskland.  

Centrene ligger fortrinsvis i udkanten af byområder eller i forbindelse med hal-faciliteter i mindre byer. Administrationen for kæden ligger i Aarhus. 

Sport & Fitness kæden er en bemandet fitnesskæde med uddannet personale inden for funktionel træning, genoptræning, cardiotræning og holdtræning.

Eksterne henvisninger 
Sport & Fitness hjemmeside

Virksomheder i Aarhus
Fitnesskæder i Danmark
Etableret i 2003
Officersskole

En officersskole, også kendt som et militærakademi eller en kadetskole er en militær uddannelsesinstitution med det formål at give militært personel en officersgrunduddannelse samt en efteruddannelse af disse senere i deres karriere.

I Danmark er der 3 officersskoler fordelt på de 3 værn:
 Hærens Officersskole
 Flyvevåbnets Officersskole
 Søværnets Officersskole

Officerselever kaldes også kadetter.

Militære uddannelsesinstitutioner
Barbados' kvindefodboldlandshold

Barbados kvindefodboldlandshold er de nationale kvindefodboldlandshold i Barbados som reguleres af Barbados Football Association.

Barbados debuterede i Gold Cup for første gang i 2006, hvor deres optræden blev kort da de tabte med 0-1 mod Antigua og Barbuda. Barbados deltog ikke under kvalificeringen under OL i Beijing. De kom tilbage stærkere i 2010, hvor de kvalificerede sig til hovedrunden ved at slå Anguilla og Grenada i en miniturnering på Barbados. I anden runde mødte Barbados Trinidad og Tobago, Guyana og Saint Lucia. Barbados slog sidstenævnte, men tabte mod Guyana og Trinidad og Tobago. Dette resulterede en tredjeplads, og dermed kom Barbados ikke videre.

Resultater

VM 

*Omfatter kampe vundet på straffespark.

CONCACAS 

*Omfatter kampe vundet på straffespark.

Eksterne henvisninger 
 http://www.fifa.com/associations/association=brb/ranking/gender=f/index.html 

Kvindefodboldlandshold
Kvindefodboldlandshold
Barbados' fodboldforbund

Barbados Football Association er det styrende organ for fodbold i Barbados. Det organiserer Barbados fodboldlandshold.

Eksterne henvisninger 
 http://www.fifa.com/associations/association=brb/index.html 

Etableret i 1910
Nationale fodboldforbund i CONCACAF
Fodboldforbund
Scottish Cup 1875-76

Scottish Football Association Challenge Cup 1875-76 var den tredje udgave af Scottish Football Association Challenge Cup, nutildags bedre kendt som Scottish Cup. 51 hold var tilmeldt turneringen, der blev afviklet som en cupturnering. Fire af klubberne trak sig imidlertid inden den første kamp, så turneringen fik deltagelse af 47 klubber – 24 flere end i den forrige sæson. De første kamp blev spillet i oktober 1875, og finalen (inklusiv den efterfølgende omkamp) blev afviklet i perioden 11. – 18. marts 1875 i Glasgow, hvor Queen's Park FC vandt 2-0 over 3rd Lanark Rifle Volunteers og dermed vandt sin tredje titel i træk.

Resultater

Første runde 

Første runde blev spillet i oktober 1875. 48 hold spillede om 24 pladser i anden runde, mens det sidste hold, Edinburgh Thistle FC, var oversidder og dermed gik direkte videre til anden runde.

Anden runde 

28 hold, som var gået videre fra første runde, spillede i anden runde om 14 pladser i tredje runde.

Tredje runde 

De 14 vindere fra anden runde spillede i tredje runde om syv pladser i kvartfinalerne.

Kvartfinaler 

I kvartfinalerne spillede seks hold om tre semifinalepladser, mens Dumbarton FC var oversidder og derfor gik direkte videre til semifinalerne.

Semifinaler

Finale

Kilder / eksterne henvisninger 
 RSSSF: Scottish Cup 1875–76
 IFFHS: Scottish Cup 1875–76

Noter 

Sæsoner i Scottish Cup
Fodbold i 1875
Fodbold i 1876
Javid Aslam

Javid Iqbal Aslam (født 26. januar 1963 i Lyallpur i Pakistan) er en tidligere norsk bokser som repræsenterede Norge under Sommer-OL 1984 i vægtklassen letsværvægt, hvor han blev slået ud i 3. runde. Han blev senere belønnet med udmærkelsen Årets Bokser af Norges Bokseforbund i 1984/1985. Aslam er af pakistansk herkomst, og er bosat i Moss.

Eksterne henvisninger 
 

Boksere fra Norge
Olympiske boksere fra Norge
Bermudas kvindefodboldlandshold

Bermudas kvindefodboldlandshold er det nationale kvindefodboldlandshold i Bermuda som reguleres af Bermuda Football Association.

Bermuda debuterede i Gold Cup 2006 og klarede sig godt. I første runde slog de både Turks- og Caicosøerne og Amerikanske Jomfruøer , og tabte mod Dominikanske Republik efter forlænget spilletid. Det kom på en andenplads, hvorefter at Bermuda gik videre til den næste turnering, hvor de endte sidst i deres gruppe efter at have tabt mod Haiti og Jamaica. Bermuda meldte sig også til OL i Beijing. Bermuda tabte endnu en gang mod Jamaica, men slog Antigua og Barbuda og Dominica. Imidlertid var de ikke godt nok, og Bermuda var dermed ude af kvalificeringen. Siden da (pr. oktober 2010) har Bermuda ikke spillet nogen officielle kampe.

Resultater

VM 

*Omfatter kampe vundet på straffespark.

CONCACAS 

*Omfatter kampe vundet på straffespark.

Eksterne henvisninger 
 http://www.fifa.com/associations/association=ber/ranking/gender=f/index.html 
 Bermuda Football Association 

Kvindefodboldlandshold
Kvindefodboldlandshold
Yderligere østeuropæisk tid

Yderligere østeuropæisk tid () var indtil 2011 en tidszone der var  identisk med Østeuropæisk tidszone (UTC +2; UTC +3 sommertid); Dette blev ændret  den 27. marts 2011, da Rusland ændrede det, så ure ville forblive på hvad der var sommertid hele året rundt, hvilket gør tidszonen permanent er sat til UTC +3. Det har fået den ejendommelige konsekvens at tiden ligger foran lande mod øst om vinteren. De hviderussiske myndigheder har besluttet at gøre det samme.

Brugen af yderligere østeuropæisk tid  

Disse lande bruger  hele året:
  Hviderusland
  Rusland
 Kaliningrad oblast

Tidszoner
Kaliningrad
Hviderusland

sv:Ytterligare östeuropeisk tid
Davie Strath

David "Davie" Strath (død 1878 eller 1879 i Australien) var en skotsk professionel golfspiller, som i 1870'erne var blandt verdens bedste. Han boede i den lille by North Berwick, hvor han bl.a. var med til at designe golfbanen North Berwick West Links. Han var rival og ven med Tom Morris, Jr., som vandt The Open Championship fire gange i træk i 1868–72 (der var intet mesterskab i 1871), og de to spillere turnerede Skotland og det nordlige England så langt sydpå som Liverpool, hvor de spillede opvisningsmatcher for op mod 10.000 tilskuere. Strath og Morris var tidens superstjerner og bidrog til at gøre spillet mere populært.

Davie Strath endte tre gange på andenpladsen i The Open Championship. I 1870 og 1872 blev han kun slået af Tom Morris, Jr., og tættest på titlen kom ham i 1876, hvor han efter de to runder lå side om side med Bob Martin, idet begge spillere endte med en score på 176 slag. Hans tredje slag på næstsidste hul blev imidlertid slået, mens der på green fortsat var spillere fra gruppen foran. Straths bold ramte en af spillerne og stoppede tæt på hullet i stedet for måske at have trillet af greenen. Han holede ud på to putts men brugte derefter seks slag på 18. hul, hvilket betød, at han lå helt lige med Bob Martin. Der var imidlertid blevet indgivet en protest mod Davie Straths tredjeslag på 17. hul, men R&A's turneringkomite besluttede, at der skulle spilles omspil om titlen dagen efter, og først derefter ville komiteen behandle protesten. Hvis den blev taget til følge, var den eneste mulige straf, at Strath blev diskvalificeret. Strath krævede derfor, at protesten blev behandlet inden omspillet. Men det afviste turneringskomiteen, og så nægtede Strath at deltage i omspillet. Efter at have gået banen rundt alene i omspillet dagen efter blev Bob Martin kåret til mester.

Strath blev i efteråret 1878 ramt af sygdom og rejste derfor til Australien efter råd fra lægerne i sin hjemby, North Berwick. Han vendte aldrig hjem igen, og indtil 2005 herskede der en del mystik omkring hans forsvinden. I 2005 opdagede to golfhistorikere imidlertid, at han på sørejsen blev ramt af akut strubehovedbetændelse og derfor ankom svækket til Melbourne. Og blot 20 dage efter ankomsten døde han. Det lykkedes også historikerne at finde hans hidtil umarkerede gravsted på Melbourne General Cemetary, hvor der den 31. januar 2006 blev rejst en gravsten med teksten "David Strath – Champion Golfer".

Kilder / eksterne henvisninger 
Golf Observer – Mike Clayton: Finding Davie (31. januar 2006)  

Golfspillere fra Skotland
Proprietær software

Proprietær software eller lukket software er software der licenseres under eksklusive juridiske retningslinjer af copyrightindehaveren. Licenshaveren får anvist retten til at anvende softwaren under fastlagte betingelser, og nægtes samtidig anden anvendelse såsom modifikation, videredistribution eller reverse engineering.

Som modstykke til proprietær software findes der offentligt tilgængelig software (public domain software), som ikke er underlagt copyright-restriktioner, og som kan bruges til ethvert ønskeligt formål. Derudover findes fri software (free software), der licenseres under mere lempelige restriktioner end proprietær software, men mere begrænset (mindre frit) end public domain-software. 

Fortalere for fri og open source-software anvender især betegnelserne "proprietær" eller "ikke-fri" (non-free) til at beskrive software, der ikke er fri eller open source.

Immaterialret
Softwarelicenser
Eyvind Berger

Eyvind Rüssel Poul Berger (28. juli 1923 i København - 29. august 2014) var en dansk fodboldspiller som vandt DM med B.93 i 1946, hvor han spillede 93 kampe og scorede 36 mål i perioden 1942-1952. Derudover spillede han en U23-landskamp mod Sverige i 1946, hvor han scorede et mål på straffespark .

Eyvind Berger boede som dreng i Brumleby. Han begyndte som ungdomsspiller i Skjold og kom som 9-årig til B.93, hvor også naboens drenge, de fem Nielsen-brødre (Henry, Arno, Helmut, Bent og Svend), spillede. Som ungdomsspiller blev han trænet af Michael Rohde, Kaj Hansen og Carl Skomager Hansen.
Berger som var en udpræget venstrebenet angriber og var med da B.93 vandt klubbens seneste DM i 1946. Det år scorede han 14 mål, et mindre end Jørgen Leschly Sørensen, der blev 1. divisions topscorer. 

Efter den aktive karriere blev Berger træner. I perioden 1956-1962 var han junior- og ynglingetræner i B.93. Han blev derefter træner i Hellerup Idrætsklub og Frederiksberg Boldklub. Han sluttede som træner 1977.

Under besættelsen flygtede Berger til Sverige, da tyskerne ville arrestere ham for hans modstandsarbejde. I Sverige kom han med på ""Flygtninge-landshold"" , hvor han spillede sammen med bl.a. Eigil Nielsen (KB), Arno Nielsen (B.93) og Ralf Ginsborg (HIK). 

Berger var udlært smed, og har arbejdet på Burmeister & Wain og Orlogsværftet.

Eksterne henvisninger 

 B93s spillerprofiler 

Fodboldspillere fra Danmark
Fodboldspillere fra B.93
Personer fra København
Senatvalget i Frankrig 2011

Den 25. september 2011 var der Valg til Senatet i Frankrig.

Politisk sammensætning

Senatorer

Eksterne henvisninger 
 
 

Frankrig 2011
Politiske valg i Frankrig